Sokolova oli mukana maansa pronssia voittaneessa 4 × 400 metrin viestijoukkueessa Rooman EM-kisoissa 1974. Hän osallistui olympialaisiin kerran, Montréalissa 1976. Sokolova kilpaili tuolloin 400 metrillä, jolla hän pääsi välieriin saakka ja 4 × 400 metrillä, jolla hän voitti pronssia yhdessä Inta Kļimovičan, Ljudmila Aksenovan ja Nadežda Iljinan kanssa. Hän sai 400 metrin henkilökohtaiselta matkalta hopeaa vuoden 1977 universiadeista, joissa hän juoksi matkan 52,15 sekunnissa.